
Poznámky k mimoriadnej účtovnej závierke
[bookmark: EntityDateEnd]zostavenej k 27. septembru 2019 


VŠEOBECNÉ INFORMÁCIE
Názov a sídlo
KAC Solutions s.r.o. v likvidácii  
[bookmark: EntityAddressL1]Mlynská 31
[bookmark: EntityAddressL2]042 91 Košice

[bookmark: EstDate][bookmark: EntryDate][bookmark: DistrictCourt][bookmark: Section][bookmark: FileNum]Spoločnosť KAC Solutions s.r.o. v likvidácii (do 24.03.2019 innogy Solutions s.r.o. a do 20.05.2019 KAC Solutions s.r.o.) (ďalej len „Spoločnosť“) bola založená 28. mája 2010 a do Obchodného registra bola zapísaná 28. júla 2010.(Obchodný register Okresného súdu Košice I, oddiel. Sro, vložka č.45790/V).

Od 01.01.2019 došlo k zmene sídla Spoločnosti z Zvolenská cesta 1, 974 01 Banská Bystrica na Mlynská 31, 042 91 Košice. Následne sa z dôvodu zmeny miestnej nepríslušnosti Spoločnosti zmenil aj registrovaný súd.

Predmet činnosti Spoločnosti:

· výroba a rozvod tepla,
· kúpa tovaru na účely jeho predaja konečnému spotrebiteľovi (maloobchod) alebo iným
prevádzkovateľom živnosti (veľkoobchod),
· sprostredkovateľská činnosť v oblasti obchodu,
· sprostredkovateľská činnosť v oblasti služieb,
· sprostredkovateľská činnosť v oblasti výroby,
· poskytovanie energetickej služby s garantovanou úsporou energie,
· poskytovanie podpornej energetickej služby,
· prenájom nehnuteľností spojený s poskytovaním iných než základných služieb spojených s prenájmom.

Neobmedzené ručenie
Spoločnosť nie je neobmedzene ručiacim spoločníkom v iných účtovných jednotkách. 

Dátum schválenia účtovnej závierky za predchádzajúce účtovné obdobie
[bookmark: _Hlk9239492]Valné zhromaždenie schválilo dňa 25. septembra 2019 účtovnú závierku Spoločnosti za predchádzajúce účtovné obdobie.

Právny dôvod na zostavenie účtovnej závierky
[bookmark: EntityDateEnd1][bookmark: EntityDateStart][bookmark: EntityDateEnd2]Účtovná závierka Spoločnosti k 27. septembru 2019 je zostavená ako mimoriadna účtovná závierka podľa § 17 ods. 6 zákona NR SR č. 431/2002 Z.z. o účtovníctve v znení neskorších predpisov (ďalej len „zákon o účtovníctve“) za účtovné obdobie od 1. mája 2019 do  27. septembra 2019.

Údaje o skupine
Konsolidovanú účtovnú závierku za najväčšiu skupinu s názvom RWE, ktorej súčasťou je aj Spoločnosť zostavuje RWE Aktiengesellschaft so sídlom Opernplatz 1, Essen, Spolková republika Nemecko. Kópiu konsolidovanej účtovnej závierky je možné vyžiadať v sídle uvedenej spoločnosti.






[bookmark: FWT_T1]Počet zamestnancov 
	[bookmark: RANGE!B3:D6]Názov položky
	Stav k 27.09.2019
	Stav k 30.04.2019

	Priemerný prepočítaný počet zamestnancov
	0
	0

	
Stav zamestnancov ku dňu, ku ktorému sa zostavuje účtovná závierka, z toho:
	0
	0

	počet vedúcich zamestnancov
	0
	0




Orgány a spoločníci Spoločnosti 

Orgány Spoločnosti 

	
	         Stav k 27.9.2019
	Stav k 30.4.2019

	
Konatelia:

	                 Ing. Štefan Križiak

	  Ing. Štefan Križiak
  Ing. Richard Pieger (do 14.01.2019)

	
	JUDr. Juliana Blichárová  
	 JUDr. Juliana Blichárová (od 15.01.2019) 




Spoločníci Spoločnosti

Štruktúra spoločníkov Spoločnosti k 27. septembru 2019 a k 30. aprílu 2019:	

	[bookmark: RANGE!B4:F16]Spoločník
	Výška podielu na základnom imaní
	Podiel na hlasovacích právach v %
	Iný podiel na ostatných položkách VI ako na ZI v %

	
	
	
	

	
	
	
	

	
	absolútne
	v %
	
	

	innogy South East Europe s.r.o.
	1 000 000
	100
	100
	0

	Spolu
	1 000 000
	100
	100
	0






INFORMÁCIE O PRIJATÝCH POSTUPOCH
Východiská pre zostavenie účtovnej závierky
Spoločnosť dňom 1.5.2019 vstúpila do likvidácie, ktorá bola ukončená ku 27.9.2019 a vzhľadom k tomu sa zostavuje mimoriadna účtovná závierka.

Vzhľadom na ukončenie výroby tepla k 31. decembru 2018, predaj významnej časti majetku a ukončenie procesu likvidácie, manažment Spoločnosti usúdil, že Spoločnosť nebude schopná nepretržite pokračovať vo svojej činnosti. 

Účtovníctvo vedie Spoločnosť na základe dodržania časovej a vecnej súvislosti nákladov a výnosov. Za základ sa berú všetky náklady a výnosy, ktoré sa vzťahujú na účtovné obdobie bez ohľadu na dátum ich platenia.

Peňažné údaje v účtovnej závierke sú uvedené v celých EUR, pokiaľ nie je určené inak.

Účtovné metódy a všeobecné účtovné zásady Spoločnosť aplikovala konzistentne s predchádzajúcim účtovným obdobím. 

Dlhodobý nehmotný a dlhodobý hmotný majetok
Dlhodobý majetok nakupovaný sa oceňuje obstarávacou cenou, ktorá zahrňuje cenu, za ktorú sa majetok obstaral, a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého nehmotného a hmotného majetku môžu byť aj úroky z úverov, ak sa tak Spoločnosť rozhodla do momentu zaradenia majetku do používania.

Dlhodobý hmotný majetok sa odpisuje podľa odpisového plánu, ktorý bol zostavený na základe predpokladanej doby jeho používania zodpovedajúcej spotrebe budúcich ekonomických úžitkov z majetku. Odpisovať sa začína prvým dňom mesiaca nasledujúceho po uvedení majetku do používania. Hmotný majetok, ktorého obstarávacia cena (resp. vlastné náklady) neprevýši 1 700 EUR, sa nezaraďuje na účty dlhodobého majetku a odpisuje sa jednorazovo pri uvedení do používania.

Predpokladaná doba používania, metóda odpisovania a odpisová sadzba sú uvedené v nasledujúcej tabuľke:
	
	Predpokladaná doba 
používania v rokoch
	Metóda 
odpisovania
	Ročná odpisová
sadzba v %

	Stavby
	20
	rovnomerne
	5

	Samostatný hnuteľný majetok
	4 až 20
	rovnomerne
	25 až 5

	 Stroje, prístroje a zariadenia
	4 až 20
	rovnomerne
	25 až 5

	 Dopravné prostriedky
	4 až 6
	rovnomerne
	25 až 16,67



V prípade prechodného zníženia úžitkovej hodnoty dlhodobého majetku, ktorá bola zistená pri inventarizácii a je výrazne nižšia ako jeho ocenenie v účtovníctve po odpočítaní oprávok, je vytvorená opravná položka na úroveň jeho zistenej úžitkovej hodnoty.

Hodnota majetku k 27.09.2019 a 30.04.2019 je 0.

Zásoby
Zásoby nakupované sa oceňujú obstarávacou cenou, ktorá zahrňuje cenu, za ktorú sa majetok obstaral, a náklady súvisiace s obstaraním (clo, prepravu, poistné, provízie a pod.) znížené o zľavy z ceny. Zľava z ceny poskytnutá k už predaným alebo spotrebovaným zásobám sa účtuje ako zníženie nákladov na predané alebo spotrebované zásoby. Spoločnosť účtuje o zásobách spôsobom A tak, ako to definujú postupy účtovania. Úbytok zásob sa účtuje v cene zistenej metódou váženého aritmetického priemeru.

Ak sú obstarávacia cena alebo vlastné náklady zásob vyššie než ich čistá realizačná hodnota ku dňu, ku ktorému sa zostavuje účtovná závierka, vytvára sa opravná položka k zásobám vo výške rozdielu medzi ich ocenením v účtovníctve a ich čistou realizačnou hodnotou. Čistá realizačná hodnota je predpokladaná predajná cena zásob znížená o predpokladané náklady na ich dokončenie a náklady súvisiace s ich predajom.

Hodnota zásob k 27.09.2019 a 30.04.2019 je 0.

Pohľadávky
Pohľadávky sa pri ich vzniku oceňujú ich menovitou hodnotou. Opravná položka sa vytvára k pochybným a nedobytným pohľadávkam, kde existuje riziko nevymožiteľnosti pohľadávok.

Ak je zostatková doba splatnosti pohľadávky dlhšia než jeden rok, vytvára sa opravná položka, ktorá predstavuje rozdiel medzi menovitou a súčasnou hodnotou pohľadávky. Súčasná hodnota pohľadávky sa počíta ako súčet súčinov budúcich peňažných príjmov a príslušných diskontných faktorov.

Finančné účty
Finančné účty tvorí peňažná hotovosť a zostatky na bankových účtoch, pričom riziko zmeny hodnoty tohto majetku je zanedbateľne nízke.

Spoločnosť eviduje k 27. septembru 2019 pohľadávku z cash-poolingu voči innogy SE v hodnote 744 672 EUR (k 30. aprílu 2019: pohľadávka 3 600 196  EUR).

Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

Opravné položky
Opravné položky sa tvoria na základe zásady opatrnosti, ak je opodstatnené predpokladať, že došlo k zníženiu hodnoty majetku oproti jeho oceneniu v účtovníctve. Opravná položka sa účtuje v sume opodstatneného predpokladu zníženia hodnoty majetku oproti jeho oceneniu v účtovníctve.

Rezervy
Rezerva je záväzok predstavujúci existujúcu povinnosť Spoločnosti, ktorá vznikla z minulých udalostí a je pravdepodobné, že v budúcnosti zníži jej ekonomické úžitky. Rezervy sú záväzky s neurčitým časovým vymedzením alebo výškou a oceňujú sa odhadom v sume potrebnej na splnenie existujúcej povinnosti ku dňu, ku ktorému sa zostavuje účtovná závierka.

Tvorba rezervy sa účtuje na vecne príslušný nákladový alebo majetkový účet, ku ktorému záväzok prislúcha. Použitie rezervy sa účtuje na ťarchu vecne príslušného účtu rezerv so súvzťažným zápisom v prospech vecne príslušného účtu záväzkov. Rozpustenie nepotrebnej rezervy alebo jej časti sa účtuje opačným účtovným zápisom ako sa účtovala tvorba rezervy.

Záväzky
Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

Zamestnanecké požitky
Platy, mzdy, príspevky do štátnych dôchodkových a poistných fondov, platená ročná dovolenka a platená zdravotná dovolenka, bonusy a ostatné nepeňažné požitky (napr. zdravotná starostlivosť) sa účtujú v účtovnom období, s ktorým vecne a časovo súvisia.

Splatná daň z príjmu
Daň z príjmov sa účtuje do nákladov Spoločnosti v období vzniku daňovej povinnosti a v priloženom výkaze ziskov a strát Spoločnosti je vypočítaná zo základu vyplývajúceho z hospodárskeho výsledku pred zdanením, ktorý bol upravený o pripočítateľné a odpočítateľné položky z titulu trvalých a dočasných úprav daňového základu a umorenia straty. Daňový záväzok je uvedený po znížení o preddavky na daň z príjmov, ktoré Spoločnosť uhradila v priebehu roka. V prípade, že uhradené preddavky na daň z príjmu v priebehu roka sú vyššie ako daňová povinnosť za tento rok, Spoločnosť vykazuje výslednú daňovú pohľadávku.

Odložená daň z príjmu
Odložená daň z príjmu vyplýva z:

a)	rozdielov medzi účtovnou hodnotou majetku a účtovnou hodnotou záväzkov vykázanou v súvahe 	a ich daňovou základňou,
b)	možnosti umorovať daňovú stratu v budúcnosti, pod ktorou sa rozumie možnosť odpočítať daňovú 	stratu od základu dane v budúcnosti,
c)	možnosti previesť nevyužité daňové odpočty a iné daňové nároky do budúcich období.

Odložená daňová pohľadávka sa účtuje iba do takej výšky, do akej je pravdepodobné, že bude možné dočasné rozdiely vyrovnať voči budúcemu základu dane.

Pri výpočte odloženej dane sa použije sadzba dane z príjmov, o ktorej sa predpokladá, že bude platiť v čase vyrovnania odloženej dane.

Leasing (Spoločnosť je nájomca)
Operatívny leasing. Prenájom majetku formou operatívneho leasingu sa účtuje do nákladov priebežne počas doby trvania leasingovej zmluvy.

Cudzia mena
Majetok a záväzky vyjadrené v cudzej mene (okrem preddavkov prijatých a poskytnutých) sa prepočítavajú na eurá referenčným výmenným kurzom určeným a vyhláseným Európskou centrálnou bankou alebo Národnou banku Slovenska v deň predchádzajúci dňu uskutočnenia účtovného prípadu alebo v deň, ku ktorému sa zostavuje účtovná závierka. Vzniknuté kurzové rozdiely sa účtujú s vplyvom na výsledok hospodárenia. 

Vykazovanie výnosov
Výnosy z predaja výrobkov sa vykazujú v momente prenosu rizika a vlastníctva výrobku, obvykle po dodávke. Ak sa Spoločnosť zaviaže dopraviť výrobky na určité miesto, výnosy sa vykazujú v momente doručenia výrobku do cieľového miesta.

Výnosy z predaja služieb sa vykazujú v účtovnom období, v ktorom boli služby poskytnuté s ohľadom na stav rozpracovanosti danej služby. Tento je zistený na základe skutočne poskytnutých služieb ako pomernej časti k celkovému rozsahu dohodnutých služieb.

Výnosy sa vykazujú po odpočítaní dane z pridanej hodnoty, zliav a zrážok (rabaty, bonusy, skontá, dobropisy a pod.). Výnosové úroky sa účtujú rovnomerne v účtovných obdobiach, ktorých sa vecne a časovo týkajú.


[bookmark: RANGE!B4:H9][bookmark: RANGE!B53:H59][bookmark: RANGE!B4:J22]INFORMÁCIE O ORGÁNOCH SPOLOČNOSTI
Orgánom spoločnosti neboli poskytnuté žiadne záruky, iné zabezpečenia, pôžičky a ani iné plnenia na súkromné účely.

	
INFORMÁCIE O INÝCH AKTÍVACH A INÝCH PASÍVACH
Podmienené záväzky
Vzhľadom na to, že viaceré oblasti slovenského daňového práva (napr. legislatíva ohľadom transferového oceňovania) doteraz neboli dostatočne overené praxou, existuje neistota v tom, ako ich budú daňové orgány aplikovať. Mieru tejto neistoty nie je možné kvantifikovať a zanikne až potom, keď budú k dispozícii právne precedensy príp. oficiálne interpretácie príslušných orgánov. Vedenie Spoločnosti si nie je vedomé žiadnych okolností, v dôsledku ktorých by jej vznikol v budúcnosti významný náklad.

	

UDALOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA
Po súvahovom dni nenastali žiadne ďalšie skutočnosti, ktoré by si vyžadovali zmienku v účtovnej závierke Spoločnosti zostavenej podľa zákona o účtovníctve.


OSTATNÉ INFORMÁCIE 
Spoločnosti nebolo udelené výlučné právo alebo osobitné právo poskytovať služby vo verejnom záujme. 

[bookmark: _GoBack]Na spoločnosť sa rovnako nevzťahuje § 23d ods. 6 zákona o účtovníctve.
